钦定古今图书集成/明伦汇编/氏族典/第225卷 > 《廖用贤尚友录》 > 杨戏
## 钦定古今图书集成/明伦汇编/氏族典/第225卷 > 《廖用贤尚友录》 > 杨戏

按《蜀志杨戏传》：“戏字文然，犍为武阳人。年二十馀，从
州书佐为督军从事，职典刑狱，论法决疑，号为平当。
府辟为属主簿。亮卒，为尚书右选部郎，刺史蒋琬请
为治中从事史。琬以大将军开府，又辟为东曹掾，迁
南中郎参军，副贰庲，降都督，领建宁太守。以疾征还
成都，拜护军监军，出领梓潼太守，入为射声校尉。所”
在清约不烦。延熙二十年，随大将军姜维出军，至亡
水戏，素心不服。维酒后言笑，每有傲弄之辞，维外宽
内忌，竟不能堪。军还，有司承旨奏戏免为庶人。后景
耀四年卒。